Ալբանացիներ

Ալբանացիներ (ալբաներեն։ Shqiptarët), էթնիկ խումբ, որը բնակվում է Ալբանիայում  և նրան հարևան երկրներում։ 2011 թվականի տվյալներով՝ ունի 2 810 000 բնակչություն։ Եզրույթը երբեմն օգտագործում են, երբ մատնանշում են Ալբանիայի Հանրապետության քաղաքացիներին՝ անկախ նրանց էթնիկական պատկանելության։ Էթնիկ ալբանացիները խոսում են ալբաներեն։ Ալբանիայի և Կոսովոյի բնակչության 50%-ից ավելին կազմում են ալբանացիները։ Ալբանական սփյուռքը գոյություն ունի մի շարք երկրներում։ Պաշտոնական լեզուն ալբաներենն է։

Կրոն 
XX դարի սկզբում քրիստոնյաների և մուսուլմանների միջև հարաբերությունը համարյա հավասար էր՝ 47% կաթոլիկ և ուղղափառ եկեղեցու հետևորդներ և 53% մուսուլմաններ։
Ժամանակակից տվյալների համաձայն՝ ըստ CIA World Factbook-ի՝ այդ հարաբերությունը այժմ այլ է. մուսուլմանները կազմում են 70%, ուղղափառ եկեղեցու հետևորդները՝ 20%, իսկ կաթոլիկները՝ ընդամենը 10%։ Սակայն Pew Research Center-ի տվյալների համաձայն՝ 2009 թվականին մուսուլմանների քանակը Ալբանիայում կազմել է նույնիսկ 79,9%։ Եվ միաժամանակ ևս մի աղբյուր՝ Համաշխարհային քրիստոնեական հանրագիտարանը բերում է հետևյալ թվերը. 38% մուսուլման և 36% քրիստոնյա բնակչություն։ Հնարավոր է, որ կրոնական պատկերի վրա մեծ ազդեցություն է թողել Էնվեր Խոջայի կառավարման տարիներին քարոզած աթեիզմը։

Ծանոթագրություններ 

Ալբանիա
Թուրքիայի ազգեր
Սերբիայի ազգեր
Ալբանացիներ
Եվրոպայի ազգեր
Ալբանիայի ազգեր
Հունաստանի ազգեր
Չեռնոգորիայի ազգեր
Էթնիկ խմբեր
Իտալիայի ազգեր
Հնդեվրոպական ազգեր